– Цёплае веснавое надвор’е дыктуе паскораныя тэмпы ўсіх палявых работ, – гаворыць Аляксандр Валянцінавіч. – Пасля амаль бясснежнай зімы вільгаці ў глебе, асабліва на лёгкай, зусім мала. Таму трэба спяшацца, каб пасеяць яравыя ў аптымальны тэрмін. Працуем комплексна, манеўруючы тэхнікай у залежнасці ад гатоўнасці палёў і надвор’я. Нягледзячы на некаторыя праблемы з мінеральнымі ўгнаеннямі, пад яравыя культуры ўнеслі неабходную колькасць азоту, калію і фосфару.